Public procurement notice: Contract Award Notice
Published: 2023-04-25
Buyer: Danmarks Tekniske Universitet - DTU
Country: DK
Contract type: Services
Procedure: Restricted procedure
CPV classification: 79713000: Guard services
Estimated value: 32797734 DKK
Award criteria: The most economic tender

Technical requirements: Danmarks Tekniske Universitet (DTU) udbyder hermed kontrakt om vagttjenester for DTU på Risø Campus. Kontrakten og udbuddet administreres og gennemføres af DTU Campus Service (CAS).
Det er DTU's vurdering, at der er tale om vagttjenester, som er omfattet af udbudslovens afsnit III (udbudsdirektivets bilag XIV), jf. udbudslovens § 7.
Proceduren for udbuddet minder om gennemgørelsen af et begrænset udbud og er inddelt i følgende faser; udvælgelse, tilbudsfase og tildeling. Da der er tale om et udbud omfattet af udbudslovens afsnit III, vil udbudsmaterialet først blive offentliggjort i tilbudsfasen og kun for de prækvalificerede/udvalgte prækvalifikationsansøgere.
Den udbudte kontrakt omfatter vagttjenester for DTU på Risø Campus, hvor én af leverandørens vigtigste opgaver er, at sikre DTU’s værdier og være med til at skabe tryghed for DTU’s brugere.
Risø Campus er et samlet geografisk område på ca. 605.000 m² i grundareal og har i dag et brutto etageareal på ca. 95.000 m². Der er ca. 1.100 brugere på Risø Campus og ca. 1.500 personer passerer portvagten dagligt i hverdagene.
Ud over DTU er Dansk Dekommissionering (DD), som har til opgave at afvikle reaktorerne og for-søgsanlæggende fra den tidligere forskning i atomenergi, samt Aarhus Universitet (AU) også til stede på Risø Campus.
DTU er ansvarlig for driften på Risø Campus. Drift af Risø Campus skal ske under overholdelse af blandt andet de nukleare tilsynmyndigheders Betingelser for Drift for DTU Risø Campus, Danmarks Tekniske Universitet (BfD).
I henhold til BfD skal Risø Campus være indhegnet mod land og adgangen til Risø Campus skal være underlagt tilsyn og ske via portvagt. Dette leder hen til én af leverandørens andre vigtige opgaver som er adgangskontrol ved døgnbemandet portvagt. (Port)vagten er Risø Campus’ ansigt udadtil, hvorfor portvagten skal agere sådan, hvilket også betyder, at der vil forekomme receptionslignende opgaver for portvagten.
Herudover omfatter den udbudte kontrakt runderingsvagt og kæmning af bygninger og for at kunne overholde kravene fra de nukleare tilsynsmyndigheder skal leverandøren indgå som en del af Risø Campus’ beredskab. Vagttjenester skal altid udføres i overensstemmelse med de til enhver tid gældende vagtinstrukser for Risø Campus.
Alle vagter skal have gennemfør det grundkursus for vagtfunktionærer (grudlæggende vagt), som afholdes i henhold til bekendtgørelse nr. 610 af 03.06.2019 af lov om arbejdsmarkedsuddannelser m.v. (AMU-loven), samt have gennemført den del af uddannelsen til sikkerhedsvagt, jf. bekendtgørelse nr. 466 af 20.04.2020 om erhvervsuddannelse til sikkerhedsvagt, som giver den pågældende kvalifikationer svarende til grundkursus for vagtfunktionærer. Endvidere skal alle vagter være uddannet og have certifikat i elementær brandbekæmpelse og førstehjælp, som skal genopfriskes mindst hvert år.
-	Modtagelse af alarmer (alarmopkald fra telefon- og kommunikationssystemer, tekniske overvågningssystemer samt driftsalarmer).
DTU har overvejet at opdele kontrakten i delkontrakter, men har fundet det mest hensigtsmæssigt ikke at foretage en sådan opdeling. Henset til ydelsernes karakter er det DTU's vurdering, at en opdeling af kontrakten vil kræve uforholdsmæssige administrative byrder, fx ved kontraktstyring samt ud fra det faktum, at der kun er een portvagt.
I henhold til bekendtgørelse nr. 593 af den 2. juni 2016 af lov om Klagenævnet for Udbud skal en klage over ikke at være blevet prækvalificeret være modtaget i Klagenævnet for Udbud inden 20 kalenderdage fra dagen, hvor ordregiveren har fremsendt underretning om, hvem der blev prækvalificeret.
Andre klager, fx over ikke at være blevet tildelt kontrakten, skal være modtaget i Klagenævnet for Udbud inden 45 dage efter offentliggørelsen af ordregivers bekendtgørelse i Den Europæiske Unions Tidende om, at ordregiver har indgået kontrakt.
Samtidig med klagers fremsendelse til Klagenævnet for Udbud, skal klager underrette ordregiver om, at der er indgivet klage til Klagenævnet for Udbud. Dette kan lettest ske ved, at klager sender eller mailer en kopi af klagen med bilag til ordregiver. Klagenævnet har brug for at vide, om klager har underrettet ordregiver, og klageren skal derfor sende kopi af underretningen af ordregiver til Klagenævnet for Udbud.


Winner: Vagtservice Danmark A/S
Award value: 32797734
Number of bids: 3